দুলকার সলমান
দুলকার সালমান (মালয়ালম: ദുൽഖർ സൽമാൻ; জন্ম: ২৮ জুলাই ১৯৮৬) হলেন একজন ভারতীয় চলচ্চিত্র অভিনেতা এবং ব্যবসায়ী যিনি সাধারণত মালায়ালম সিনেমাতে কাজ করে থাকেন। তিনি হলেন ভারতীয় চলচ্চিত্রের অন্যতম সুপারস্টার মাম্মূত্তী এর সন্তান। তিনি ২০১২ সালের মালায়ালাম ছবি সেকেন্ড শো অভিনয়ের মাধ্যমে তার চলচ্চিত্র জীবন শুরু করেন এবং পরবর্তীতে উস্তাদ হোটেল (২০১২) অসাধারণ অভিনয় করেন। সালমান ফিল্মফেয়ার পুরস্কার সেরা আত্মপ্রকাশকারী পুরুষ এবং সিআইআইএমএ পুরস্কার জিতে নেন। এছাড়াও তার জনপ্রিয় চলচ্চিত্র উস্তাদ হোটেল এর জন্য ফিল্মফেয়ার সেরা অভিনেতার পুরস্কারের জন্য মনোনীত হয়েছিলেন।